text: Lars H.U.G. til Jelling Musikfestival
  13 januar 2015 kl. 06.32
  Den danske sanger og sangskriver Lars H.U.G. er efter 11 års fravær tilbage på den danske musikscene med stor succes. 
  Til sommer får Lars H.U.G. også comeback på den 27. udgave af Jelling Musikfestival.
  Hvorfor Er lykken Så Lunefuld? sang Lars H.U.G. på sit seneste dansksprogede album ?Blidt Over Dig?, som udkom for 22 år siden. I 2014 udkom så ?10 sekunders stilhed? ? det nyeste album fra den danske folkekære musiker, som strøg direkte ind på 1. pladsen på albumhitlisten.
  Det er 11 år siden festivalen sidst havde besøg af den danske sangskriver og sanger, men dette betyder bare en endnu større glæde over endelig igen at kunne præsentere Lars H.U.G. på Jelling Musikfestival.
  Lars H.U.G. har været en central figur i dansk kulturliv, siden han i 1980 debuterede som frontfigur i Kliché med det skelsættende album ?Supertanker?. Siden har han har stået bag stilskabende albums med Kliché, tolket både Søren Ulrik Thomsen-digte og Melodi Grand Prix-slagere.
  